Procesul verbal al ședinței din data de 19.01.2016
Ședința a fost condusă de Manager General, Dr. Grasu Alis. 
Dr. Grasu Alis a transmis patru note de serviciu:

1. În situația în care se declară cod roșu sau portocaliu toți coordonatorii de substații sunt obligați să fie prezenți la substația pe care o conduc pe toată perioada codului instituit.
2. Coordonatorii trebuie să aducă la cunoștința personalului substației pe care o conduc obligația personalului operativ de a completa fișele de solicitare cu următoarele:
· completarea timpilor cu rigurozitate, completarea gradului de urgenta
· menționarea manevrelor efectuate și a medicamentației administrate
· în caz de refuz de transport la spital semnătura pacientului precum și seria de B.I. a acestuia

3. Coordonatorii de substaţii trebuie să prelucreze urgent Ordinul 1706/2007 in care se specifică ca echipajele de urgenţă sunt obligate să anunţe dispeceratul atunci când sunt reţinute in UPU/CPU, pe secţii, sau în spitale, mai mult de 15 minute.

4. Coordonatorii de substație sunt obligați să prezinte în 24 de ore situația completă privind colantarea ambulanțelor aflate in staţii, şi in cazul în care acestea nu sunt colantate corespunzător, autosanitarele vor merge urgent la service.

S-au discutat probleme administrative ale substaţiilor.

S-a abordat problema autosanitarelor aflate la service-uri pentru reparații. În service-uri se găsesc 23 de mașini, dintre care 8 sunt accidentate.
Managerul General a facut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.
Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.

În finalul ședinței caietele de control de la microstații au fost vizate de managerul general. 
